CELEX: 32014R1255
Language: hu
Date: 2014-07-17 00:00:00
Title: A Bizottság 1255/2014/EU felhatalmazáson alapuló rendelete ( 2014. július 17. ) a leginkább rászoruló személyeket támogató európai segítségnyújtási alapról szóló 223/2014/EU európai parlamenti és tanácsi rendeletnek az éves és a záró végrehajtási jelentések tartalmának és ezen belül a közös mutatók listájának a megállapítása révén történő kiegészítéséről

2014.11.25.   
               
               
                  HU
               
               
                  Az Európai Unió Hivatalos Lapja
               
               
                  L 337/46
               
            
         A BIZOTTSÁG 1255/2014/EU FELHATALMAZÁSON ALAPULÓ RENDELETE
         (2014. július 17.)
         a leginkább rászoruló személyeket támogató európai segítségnyújtási alapról szóló 223/2014/EU európai parlamenti és tanácsi rendeletnek az éves és a záró végrehajtási jelentések tartalmának és ezen belül a közös mutatók listájának a megállapítása révén történő kiegészítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a leginkább rászoruló személyeket támogató európai segítségnyújtási alapról szóló, 2014. március 11-i 223/2014/EU európai parlamenti és tanácsi rendeletre (1) és különösen annak 13. cikke (6) bekezdésére,
         mivel:
         
                     (1)
                  
                  
                     A 223/2014/EU rendelet előírja a Bizottság számára, hogy a nem alapvető rendelkezéseket kiegészítő, felhatalmazáson alapuló jogi aktusokat fogadjon el a leginkább rászoruló személyeket támogató európai segítségnyújtási alap (a továbbiakban: az alap) tekintetében.
                  
               
                     (2)
                  
                  
                     A 223/2014/EU rendelet kötelezi a tagállamokat arra, hogy az operatív programok végrehajtására vonatkozó, a közös és – adott esetben – a programspecifikus mutatókkal kapcsolatos adatokat is magukban foglaló információkat tartalmazó éves és zárójelentéseket nyújtsanak be a Bizottságnak.
                  
               
                     (3)
                  
                  
                     Annak érdekében, hogy megfelelően nyomon lehessen követni az operatív programok végrehajtását és az e programok által az alap egyedi célkitűzéseihez biztosított hozzájárulás alakulását, indokolt rendelkezni az éves és a záró végrehajtási jelentések tartalmáról, valamint a jelentésekbe belefoglalandó közös mutatók listájáról.
                  
               
                     (4)
                  
                  
                     Az e rendeletben megállapított követelményeket indokolt a feltétlenül szükséges mértékűre korlátozni, figyelembe véve a 223/2014/EU rendeletben meghatározott rendelkezéseket, valamint az egyéneknek a személyes adatok feldolgozása tekintetében való védelmével és az ilyen adatok szabad áramlásával kapcsolatos hatályos uniós jogszabályokat, különös tekintettel a 95/46/EK európai parlamenti és tanácsi irányelvre (2).
                  
               
                     (5)
                  
                  
                     Az OP I, illetve az OP II keretében támogatott műveletek eltérő jellegének figyelembevétele céljából és az egyes operatív programokra alkalmazandó, a 223/2014/EU rendeletben előírt különböző rendelkezéseknek megfelelően az egyes operatív programok esetében különböző követelményeket indokolt alkalmazni az éves és a záró végrehajtási jelentések, valamint a jelentésbe belefoglalandó közös mutatók listája tekintetében. Figyelembe véve azt a konkrét követelményt, miszerint tiszteletben kell tartani az alap keretében támogatott személyek méltóságát, továbbá abból a célból, hogy a kedvezményezettek adminisztratív terhei a 223/2014/EU rendeletben foglalt követelményeknek megfelelően a minimálisan szükséges szintűre csökkenjenek, indokolt úgy rendelkezni, hogy bizonyos mutatók esetében az értékek meghatározása ne a végső kedvezményezettek által szolgáltatott információkon, hanem a partnerszervezeteknek a rendelkezésükre álló információkra alapozott becslésein alapuljon.
                     E rendeletnek – a benne meghatározott intézkedések mielőbbi alkalmazásának lehetővé tétele érdekében – az Európai Unió Hivatalos Lapjában való kihirdetését követő napon hatályba kell lépnie,
                  
               ELFOGADTA EZT A RENDELETET:
         
            1. cikk
            Tárgy
            Ez a rendelet a 223/2014/EU rendeletet az éves és a záró végrehajtási jelentések tartalma – többek között a közös mutatók listája – tekintetében kiegészítő rendelkezéseket állapítja meg.
         
         
            2. cikk
            Az éves és a záró végrehajtási jelentések tartalma, valamint a mutatók listája
            (A 223/2014/EU rendelet 13. cikkének (6) bekezdése)
            
               (1)   Az éves és a záró végrehajtási jelentéseknek tartalmazniuk kell a következő elemeket:
               
                           a)
                        
                        
                           a program végrehajtásával kapcsolatos információk a részben vagy teljes egészükben végrehajtott műveletekre vonatkozó közös mutatókra való hivatkozással;
                        
                     
                           b)
                        
                        
                           a 223/2014/EU rendelet 5. cikkének (6), (11) és – adott esetben – (13) bekezdésében foglalt elvek figyelembevételével megvalósuló intézkedésekre vonatkozó információk és a szóban forgó intézkedések értékelése.
                        
                     Az OP II-re vonatkozó éves és záró végrehajtási jelentések az első albekezdésben említett információkon kívül információt szolgáltatnak a programspecifikus mutatókkal és a számszerűsített célértékekkel kapcsolatos adatokról, valamint az eredménymutatók értékeinek változásairól is, továbbá tájékoztatást és értékelést nyújtanak az operatív program egyedi célkitűzéseinek megvalósítása terén elért haladásról.
            
            
               (2)   Az (1) bekezdés a) pontjában említett mutatók listája a mellékletben található.
            
            
               (3)   Az (1) bekezdésben említett információkon túlmenően a záró végrehajtási jelentés, valamint a 2017. és a 2022. év esetében az éves végrehajtási jelentés tájékoztatást és értékelést nyújt az alap tekintetében a 223/2014/EU rendelet 3. cikkében meghatározott egyedi és általános célkitűzések megvalósításához való hozzájárulásról is.
            
         
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2014. július 17-én.
            
               
                  a Bizottság részéről
               
               
                  az elnök
               
               José Manuel BARROSO
            
         
         
            (1)  HL L 72., 2014.3.12., 1. o.
         
         
            (2)  Az Európai Parlament és a Tanács 1995. október 24-i 95/46/EK irányelve a személyes adatok feldolgozása vonatkozásában az egyének védelméről és az ilyen adatok szabad áramlásáról (HL L 281., 1995.11.23., 31. o.).
      
      
         
            MELLÉKLET
            AZ OP I ÉS AZ OP II KÖZÖS MUTATÓI
            
               Bemeneti mutatók
            
            
                        1.
                     
                     
                        Az elszámolható közkiadások teljes összege, amely a műveletek támogatási feltételeit meghatározó dokumentumokban jóváhagyásra került
                     
                  
                        2.
                     
                     
                        A kedvezményezetteknél a műveletek végrehajtása során felmerült és általuk kifizetett elszámolható közkiadások teljes összege
                        Ebből (adott esetben):
                        
                                    a)
                                 
                                 
                                    A kedvezményezetteknél az élelmiszersegélyek nyújtásával kapcsolatos műveletek végrehajtása során felmerült és általuk kifizetett elszámolható közkiadások teljes összege
                                 
                              
                                    b)
                                 
                                 
                                    A kedvezményezetteknél az alapvető anyagi támogatás nyújtásával kapcsolatos műveletek végrehajtása során felmerült és általuk kifizetett elszámolható közkiadások teljes összege
                                 
                              
                  
                        3.
                     
                     
                        A Bizottságnak bejelentett elszámolható közkiadások teljes összege
                     
                  Ezeket az összegeket euróban kell megadni.
            AZ OP I KÖZÖS MUTATÓI
            
               A kiosztott élelmiszersegélyekkel kapcsolatos teljesítménymutatók (1)
            
            
                        4.
                     
                     
                        Gyümölcs és zöldség
                     
                  
                        5.
                     
                     
                        Hús, tojás, hal és tengeri élelmiszer
                     
                  
                        6.
                     
                     
                        Liszt, kenyér, burgonya, rizs és egyéb keményítőtartalmú termékek
                     
                  
                        7.
                     
                     
                        Cukor
                     
                  
                        8.
                     
                     
                        Tejtermékek
                     
                  
                        9.
                     
                     
                        Zsírok és olajok
                     
                  
                        10.
                     
                     
                        Készételek és egyéb (a fenti kategóriákon kívüli) élelmiszerek
                     
                  
                        11.
                     
                     
                        A kiosztott élelmiszersegélyek mennyisége összesen
                        Ebből:
                        
                                    a)
                                 
                                 
                                    Azon élelmiszerek részaránya, amelyek esetében az operatív programból csak a szállítás, a szétosztás és a tárolás költségeit fedezték ( %-ban)
                                 
                              
                                    b)
                                 
                                 
                                    A leginkább rászoruló személyeket támogató európai segítségnyújtási alap (FEAD) által társfinanszírozott élelmiszertermékek részaránya a partnerszervezetek által kiosztott élelmiszerek teljes mennyiségéből (%-ban) (2)
                                    
                                 
                              
                  
                        12.
                     
                     
                        A teljesen vagy részben az operatív programból finanszírozott étkezések száma összesen (3)
                        
                     
                  
                        13.
                     
                     
                        A teljesen vagy részben az operatív programból finanszírozott élelmiszercsomagok száma összesen (4)
                        
                     
                  
               A kiosztott élelmiszersegélyekkel kapcsolatos eredménymutatók (5)
            
            
                     
                        14.
                     
                     
                        Élelmiszersegélyben részesülő személyek száma összesen
                        Ebből:
                        
                                    a)
                                 
                                 
                                    15 éves vagy fiatalabb gyermekek
                                 
                              
                                    b)
                                 
                                 
                                    65 éves vagy idősebb személyek
                                 
                              
                                    c)
                                 
                                 
                                    Nők
                                 
                              
                                    d)
                                 
                                 
                                    Migránsok, külföldi hátterű személyek, kisebbségek (beleértve a marginalizálódott közösségeket, például a romákat)
                                 
                              
                                    e)
                                 
                                 
                                    Fogyatékos személyek
                                 
                              
                                    f)
                                 
                                 
                                    Hajléktalanok
                                 
                              
                  
               A kiosztott alapvető anyagi támogatással kapcsolatos teljesítménymutatók
            
            
                        15.
                     
                     
                        A kiosztott javak pénzbeli értéke összesen
                        Ebből:
                        
                                    a)
                                 
                                 
                                    A gyermekeknek kiosztott javak pénzbeli értéke összesen
                                 
                              
                                    b)
                                 
                                 
                                    A hajléktalanoknak kiosztott javak pénzbeli értéke összesen
                                 
                              
                                    c)
                                 
                                 
                                    Az egyéb célcsoportoknak kiosztott javak pénzbeli értéke összesen
                                 
                              
                  
                        16.
                     
                     
                        A gyermekeknek kiosztott javak fő kategóriái (6)
                        
                        
                                    a)
                                 
                                 
                                    Babakelengye
                                 
                              
                                    b)
                                 
                                 
                                    Iskolatáskák
                                 
                              
                                    c)
                                 
                                 
                                    Irodaszerek, munkafüzetek, tollak, festéshez szükséges kellékek vagy egyéb iskolai felszerelések (nem ruházati cikkek)
                                 
                              
                                    d)
                                 
                                 
                                    Sportfelszerelések (sportcipők, sporttrikó, fürdőruha stb.)
                                 
                              
                                    e)
                                 
                                 
                                    Ruházati cikkek (télikabát, cipő, iskolai egyenruha stb.)
                                 
                              
                                    f)
                                 
                                 
                                    Egyéb kategóriák – kérjük, nevezze meg
                                 
                              
                  
                        17.
                     
                     
                        A hajléktalanoknak kiosztott javak fő kategóriái (6)
                        
                        
                                    a)
                                 
                                 
                                    Hálózsákok/takarók
                                 
                              
                                    b)
                                 
                                 
                                    Konyhai felszerelések (fazekak, serpenyők, evőeszközök stb.)
                                 
                              
                                    c)
                                 
                                 
                                    Ruházati cikkek (télikabát, cipő stb.)
                                 
                              
                                    d)
                                 
                                 
                                    Háztartási textíliák (törülközők, ágynemű stb.)
                                 
                              
                                    e)
                                 
                                 
                                    Tisztálkodási cikkek (elsősegélycsomag, szappan, fogkefe, eldobható borotva stb.)
                                 
                              
                                    f)
                                 
                                 
                                    Egyéb kategóriák – kérjük, nevezze meg
                                 
                              
                  
                        18.
                     
                     
                        Az egyéb célcsoportoknak kiosztott javak fő kategóriái (6)
                        
                        
                                    a)
                                 
                                 
                                    Kérjük, nevezze meg a kategóriákat
                                 
                              
                  
               A kiosztott alapvető anyagi támogatással kapcsolatos eredménymutatók (5)
            
            
                     
                        19.
                     
                     
                        Alapvető anyagi támogatásban részesülő személyek száma összesen
                        Ebből:
                        
                                    a)
                                 
                                 
                                    15 éves vagy fiatalabb gyermekek
                                 
                              
                                    b)
                                 
                                 
                                    65 éves vagy idősebb személyek
                                 
                              
                                    c)
                                 
                                 
                                    Nők
                                 
                              
                                    d)
                                 
                                 
                                    Migránsok, külföldi hátterű személyek, kisebbségek (beleértve a marginalizálódott közösségeket, például a romákat)
                                 
                              
                                    e)
                                 
                                 
                                    Fogyatékos személyek
                                 
                              
                                    f)
                                 
                                 
                                    Hajléktalanok
                                 
                              
                  AZ OP II KÖZÖS MUTATÓI
            
               A társadalmi befogadást célzó támogatással kapcsolatos teljesítménymutatók
            
            
                     
                        20.
                     
                     
                        A társadalmi befogadást célzó támogatásban részesülő személyek száma összesen
                        Ebből:
                        
                                    a)
                                 
                                 
                                    15 éves vagy fiatalabb gyermekek
                                 
                              
                                    b)
                                 
                                 
                                    65 éves vagy idősebb személyek
                                 
                              
                                    c)
                                 
                                 
                                    Nők
                                 
                              
                                    d)
                                 
                                 
                                    Migránsok, külföldi hátterű személyek, kisebbségek (beleértve a marginalizálódott közösségeket, például a romákat)
                                 
                              
                                    e)
                                 
                                 
                                    Fogyatékos személyek
                                 
                              
                                    f)
                                 
                                 
                                    Hajléktalanok
                                 
                              
                  Az OP II-vel kapcsolatban gyűjtött adatok a 95/46/EK irányelv 7. cikke szerinti személyes adatoknak minősülnek. Az adatfeldolgozás az adatkezelőre vonatkozó jogi kötelezettségek teljesítéséhez szükséges (lásd a 95/46/EK irányelv 7. cikkének c) pontját). Az „adatkezelő” meghatározását lásd a 95/46/EK irányelv 2. cikkében.
            
               (1)  A 4–11. mutatók alatt a szóban forgó termékek bármely formája értendő, legyen szó akár friss, konzerv- vagy mélyhűtött élelmiszerekről; a mennyiségeket tonnában kell megadni.
            
               (2)  Az ehhez a mutatóhoz tartozó értékeket a partnerszervezeteknek a rendelkezésükre álló információkra alapozott becslései alapján kell meghatározni.
            
               (3)  Arról, hogy mi számít étkezésnek, a partnerszervezetek/a művelet/az irányító hatóság szintjén meg lehet egyezni. Az ehhez a mutatóhoz tartozó értékeket a partnerszervezetek által végzett értékelés alapján kell meghatározni.
            
               (4)  Arról, hogy mi számít élelmiszercsomagnak, a partnerszervezetek/a művelet/az irányító hatóság szintjén meg lehet egyezni. A csomagoknak sem méretüket, sem tartalmukat illetően nem kell egységesnek lenniük. Az ehhez a mutatóhoz tartozó értékeket a partnerszervezetek által végzett értékelés alapján kell meghatározni.
            
               (5)  Az ezekhez a mutatókhoz tartozó értékeket a partnerszervezeteknek a rendelkezésükre álló információkra alapozott becslései alapján kell meghatározni. Nem várható el és nem írható elő, hogy a végfelhasználók által szolgáltatott adatokon alapuljanak.
            
               (6)  A felsorolásnak minden olyan kategóriát tartalmaznia kell, amely a kiosztott javak legalább 75 %-át kiteszi.